

**Europska unija**

**Fond solidarnosti Europske unije**

**UPUTE ZA PRIJAVITELJE**

**Poziv na dodjelu bespovratnih financijskih sredstava**

**Provedba mjera neposredne obnove potresom pogođenih prirodnih zona kako bi se izbjegle neposredne štete od erozije tla na području Grada Zagreba, Krapinsko-zagorske županije i Zagrebačke županije**

**(referentna oznaka: FSEU.MPGI.02*)***

**OTVORENI POSTUPAK**

SADRŽAJ

[1. OPĆE INFORMACIJE 3](#_Toc64466763)

[**1.1. Zakonodavni okvir** 4](#_Toc64466764)

[**1.2. Odgovornosti za upravljanje** 6](#_Toc64466765)

[**1.3. Predmet, svrha i pokazatelj Poziva** 7](#_Toc64466766)

[**1.4. Financijska alokacija, iznosi i intenziteti bespovratnih financijskih sredstava, obveze prijavitelja** 7](#_Toc64466767)

[**1.5. Obveze koje se odnose na državne potpore / Vrste, iznos i intenzitet potpore** 8](#_Toc64466768)

[**1.6. Dvostruko financiranje** 8](#_Toc64466769)

[2. PRAVILA POZIVA 9](#_Toc64466770)

[**2.1. Prihvatljivost prijavitelja** 9](#_Toc64466771)

[**2.2. Kriteriji za isključenje prijavitelja** 9](#_Toc64466772)

[**2.3. Broj projektnih prijedloga i ugovora o dodjeli bespovratnih financijskih sredstava po prijavitelju** 12](#_Toc64466773)

[**2.4. Zahtjevi koji se odnose na sposobnost prijavitelja i učinkovito korištenje sredstava** 12](#_Toc64466774)

[**2.5. Prihvatljivost operacije** 13](#_Toc64466775)

[**2.6. Prihvatljive aktivnosti operacije** 15](#_Toc64466776)

[**2.7. Neprihvatljive aktivnosti operacije** 15](#_Toc64466778)

[**2.8. Opći zahtjevi koji se odnose na prihvatljivost troškova za provedbu operacije** 15](#_Toc64466779)

[**2.9. Prihvatljivi troškovi** 16](#_Toc64466780)

[**2.10. Neprihvatljivi troškovi** 17](#_Toc64466781)

[3. KAKO SE PRIJAVITI 19](#_Toc64466782)

[**3.1. Projektni prijedlog** 19](#_Toc64466783)

[**3.2.** **Rok za predaju projektnog prijedloga** 22](#_Toc64466784)

[**3.3.** **Pitanja i odgovori** 22](#_Toc64466785)

[**3.4. Objava rezultata Poziva** 23](#_Toc64466786)

[4. POSTUPAK DODJELE BESPOVRATNIH FINANCIJSKIH SREDSTAVA 23](#_Toc64466787)

[**4.1. Faze postupka dodjele** 23](#_Toc64466788)

[**4.2. Provođenje postupka dodjele** 23](#_Toc64466789)

[**4.3. Prigovor** 27](#_Toc64466790)

[5. ODREDBE KOJE SE ODNOSE NA PROVEDBU OPERACIJA 28](#_Toc64466791)

[**5.1. Razdoblje provedbe operacije** 28](#_Toc64466792)

[**5.2.** **Nabava** 28](#_Toc64466793)

[**5.3. Podnošenje zahtjeva za nadoknadom sredstava** 29](#_Toc64466794)

[**5.4. Povrat sredstava** 29](#_Toc64466795)

[**5.5. Prigovori na odluku o nepravilnostima i odluku o povratu** 29](#_Toc64466796)

[6. ZAŠTITA OSOBNIH PODATAKA 30](#_Toc64466797)

[7. OBRASCI I PRILOZI 32](#_Toc64466798)

[8. POJMOVNIK I POPIS KRATICA 32](#_Toc64466799)

# OPĆE INFORMACIJE

Putem ovog Poziva na dodjelu bespovratnih financijskih sredstava **Provedba mjera neposredne obnove potresom pogođenih prirodnih zona kako bi se izbjegle neposredne štete od erozije tla na području Grada Zagreba, Krapinsko-zagorske županije i Zagrebačke županije** (u daljnjem tekstu: Poziv) definiraju se ciljevi, uvjeti i postupci za dodjelu bespovratnih financijskih sredstava namijenjenih provedbi operacija koje se financiraju iz Fonda solidarnosti Europske unije (FSEU).

Razornim potresom koji je 22. ožujka 2020. godine pogodio Grad Zagreb, Krapinsko-zagorsku i Zagrebačku županiju, osim velike infrastrukturne štete, prouzročena je i ona na prirodnim područjima koja su destabilizirana djelovanjem potresa.

Sukladno Zaključku Vlade Republike Hrvatske od 10. lipnja 2020. godine, RH je poslala Europskoj komisiji Zahtjev za dodjelu sredstava iz Fonda solidarnosti Europske unije (FSEU) za saniranje štete nastale razornim potresom, zajedno sa zahtjevom za isplatu predujma.

Potres je prouzročio veliku materijalnu i prirodnu štetu koja se očituje u narušenoj stabilnosti i degradaciji tla koja dovodi do stvaranja klizišta čime je dovedeno u pitanje sigurno korištenje okolnih građevina i infrastrukture. Potrebna je obnova i sanacija narušenih prirodnih područja kako bi se izbjeglo daljnje urušavanje tla i građevina, vraćanje u ispravno radno stanje infrastrukture i prilagodba suvremenim uvjetima korištenja. U proces obnove nužno je uključiti sve potrebne struke u skladu s njihovim ovlastima i kompetencijama.

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti projektnih prijedloga, prijavitelja, operacije, troškova i aktivnosti te pravila provedbe postupka dodjele kojim se dodjeljuju bespovratna financijska sredstva u okviru ovog Poziva.

|  |
| --- |
| ***Napomena:*** *u postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na mrežnim stranicama* *<https://mgipu.gov.hr>/* i [*https://strukturnifondovi.hr*](https://strukturnifondovi.hr)*/* .\*Prijavitelji se posebice trebaju upoznati s uvjetima ugovora o dodjeli bespovratnih financijskih sredstava u kojima se razrađuju prava i obveze prijavitelja kao korisnika sredstava. Predmetni uvjeti sastavni su dio Poziva.  |

##  1.1. Zakonodavni okvir

FSEU se provodi u skladu s Uredbom Vijeća (EZ) br. 2012/2002 od 11. studenog 2002. o osnivanju Fonda solidarnosti Europske unije, Uredbom (EU) br. 661/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 2012/2002 o osnivanju Fonda solidarnosti Europske unije, Uredbom (EU) 2020/461 Europskog parlamenta i vijeća od 30. ožujka 2020. o izmjeni Uredbe Vijeća (EZ) br. 2012/2002 radi pružanja financijske pomoći državama članicama i zemljama koje pregovaraju o pristupanju Uniji ozbiljno pogođenima izvanrednim stanjem velikih razmjera u području javnog zdravlja, zatim u skladu s općim odredbama koje se odnose na dijeljeno upravljanje prema Uredbi (EU, Euratom) 2018/1046 Europskog Parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012, te dokumentom Komisije *EU Solidarity Fund (EUSF) – clarification on implementation and auditing process,* te Obavijesti Europske komisije o pojmu državne potpore iz članka 107. stavka 1. Ugovora o funkcioniranju Europske unije 2016/C 262/1 od 19. srpnja 2016.

Nacionalno zakonodavstvo:

1. Ugovor o funkcioniranju Europske unije (pročišćena verzija 2016/C 202/01);
2. Ugovor o pristupanju Republike Hrvatske Europskoj uniji („Narodne novine“ -Međunarodni ugovori br. 2/12);
3. Zakon o ravnopravnosti spolova („Narodne novine“, br. 82/08, 69/17);
4. Zakon o suzbijanju diskriminacije („Narodne novine“, br. 85/08, 112/12);
5. Zakon o provedbi Opće uredbe o zaštiti podataka („Narodne novine“, br. 42/18);
6. Zakon o javnoj nabavi („Narodne novine“, br. 120/16);
7. Zakon o sprječavanju sukoba interesa („Narodne novine“, br. 26/11, 12/12, 126/12, 48/13, 57/15, 98/19);
8. Zakon o sustavu državne uprave („Narodne novine“, br. 66/19);
9. Zakon o ustrojstvu i djelokrugu tijela državne uprave („Narodne novine“, br. 85/20);
10. Zakonu o područjima županija, gradova i općina u Republici Hrvatskoj („Narodne novine“, br. 86/06, 125/06 - ispravak, 16/07 - ispravak, 95/08 - Odluka USHR, 46/10 - ispravak, 145/10, 37/13, 44/13, 45/13, 110/15);
11. Zakon o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20);
12. Zakon o Gradu Zagrebu („Narodne novine“, br. 62/01, 125/08, 36/09, 119/14, 98/19, 144/20);
13. Zakon o trgovačkim društvima („Narodne novine“, br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19);
14. Zakon o vlasništvu i drugim stvarnim pravima („Narodne novine“, br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 - ispravak);
15. Zakon o financijskom poslovanju i predstečajnoj nagodbi („Narodne novine“, br. 108/12, 144/12, 81/13, 112/13, 71/15, 78/15);
16. Stečajni zakon („Narodne novine“, br. 71/15, 104/17);
17. Zakon o gradnji („Narodne novine“, br. 153/13, 20/17, 39/19, 125/19);
18. Zakon o prostornom uređenju („Narodne novine“, br. 153/13, 65/17, 114/18, 39/19, 98/19);
19. Zakon o građevnim proizvodima („Narodne novine“, br. 76/13, 30/14, 130/17, 39/19, 118/20);
20. Zakon o komori arhitekata i komorama inženjera u graditeljstvu i prostornom uređenju („Narodne novine“, br. 78/15, 114/18, 110/19);
21. Zakon o poslovima i djelatnostima prostornog uređenja i gradnje („Narodne novine“, br. 78/15, 118/18, 110/19);
22. Zakon o građevinskoj inspekciji („Narodne novine“, br. 153/13);
23. Zakon o geološkim istraživanjima („Narodne novine“, br. 34/86);
24. Zakon o seizmološkim poslovima („Narodne novine“, br. 44/85);
25. Zakon o cestama („Narodne novine“, br. 84/11, 22/13, 54/13, 148/13, 92/14, 110/19);
26. Zakon o vodama („Narodne novine“, br. 66/19);
27. Zakon o šumama („Narodne novine“, br. 68/18, 115/18, 98/19, 32/20, 145/20);
28. Zakon o poljoprivrednom zemljištu („Narodne novine“, br. 20/18, 115/18, 98/19);
29. Zakon o upravljanju državnom imovinom („Narodne novine“, br. 52/18);
30. Zakon o Središnjem registru državne imovine („Narodne novine“, br. 112/18);
31. Zakon o obrani („Narodne novine“, br. 73/13, 75/15, 27/16, 110/17, 30/18, 70/19);
32. Zakon o sustavu civilne zaštite („Narodne novine“, br. 82/15, 118/18, 31/20, 20/21);
33. Zakon o zaštiti na radu („Narodne novine“, br. 71/14, 118/14, 154/14, 94/18, 96/18);
34. Zakon o zaštiti od požara („Narodne novine“, br. 92/10);
35. Zakon o zaštiti okoliša („Narodne novine“, br. 80/13, 153/13, 78/15, 12/18, 118/18);
36. Zakon o zaštiti zraka („Narodne novine“, br. 127/19);
37. Zakon o ublažavanju i uklanjanju posljedica prirodnih nepogoda („Narodne novine“, br. 16/19);
38. Pravilnik o jednostavnim i drugim građevinama i radovima („Narodne novine“, br. 112/17, 34/18, 36/19, 98/19, 31/20);
39. Pravilnik o obveznom sadržaju i opremanju projekata građevina („Narodne novine“, br. 64/14, 41/15, 105/15, 61/16, 20/17);
40. Pravilnik o obveznom sadržaju i opremanju projekata građevina („Narodne novine“, br. 118/19, 65/20);
41. Pravilnik o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, br. 111/14, 107/15, 20/17, 98/19, 121/19);
42. Tehnički propis za građevinske konstrukcije („Narodne novine“, br. 17/17, 75/20);
43. Tehnički propis o građevnim proizvodima („Narodne novine“, br. 35/18, 104/19);
44. Procjena rizika od velikih nesreća za područje Grada Zagreba (Službeni glasnik Grada Zagreba 6/2019);
45. Uredba o procjeni utjecaja zahvata na okoliš („Narodne novine“ br. 61/14, 3/17);
46. ostali podzakonski akti i tehnički propisi doneseni na temelju gore navedenih zakona.

|  |
| --- |
| ***Napomena:*** *Propisi navedeni u ovom Pozivu su propisi koji su na snazi (važeći) u trenutku njegove objave te se na dokumentaciju Poziva, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.* |

Vlada RH je na sjednici održanoj 12. studenoga 2020. godine donijela Odluku o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela („Narodne novine“, br. 125/20, u daljnjem tekstu: Odluka VRH).

U skladu s Odlukom VRH Ministarstvo prostornoga uređenja, graditeljstva i državne imovine određuje se za nacionalno koordinacijsko tijelo, Ministarstvo gospodarstva i održivog razvoja, Ministarstvo zdravstva, Ministarstvo znanosti i obrazovanja, Ministarstvo prostornoga uređenja, graditeljstva i državne imovine, Ministarstvo unutarnjih poslova, Ministarstvo kulture i medija, Ministarstvo obrane, Grad Zagreb, Zagrebačka županija, Krapinsko-zagorska županija i Fond za obnovu Grada Zagreba, Krapinsko-zagorske županije i Zagrebačke županije određuju se kao tijela odgovorna za provedbu financijskog doprinosa, te se Središnja agencija za financiranje i ugovaranje programa i projekata Europske unije određuje za neovisno revizorsko tijelo.

Navedena tijela predstavljaju sustav upravljanja i kontrole za provedbu FSEU.

##  1.2. Odgovornosti za upravljanje

**Ministarstvo prostornoga uređenja, graditeljstva i državne imovine je nacionalno koordinacijsko tijelo (NKT).**

**Ministarstvo prostornoga uređenja, graditeljstva i državne imovine, Sektor za provedbu EU projekata digitalizacije u Upravi za nadzor, žalbe, razvoj informacijskog sustava i digitalizaciju** je tijelo odgovorno za provedbu financijskog doprinosa (TOPFD).

##  1.3. Predmet, svrha i pokazatelj Poziva

*Predmet Poziva:*

Predmet Poziva je financiranje provedbe mjera neposredne obnove potresom od 22. ožujka 2020. godine pogođenih prirodnih zona kako bi se izbjegle neposredne štete od erozije tla na području Grada Zagreba, Krapinsko-zagorske županije i Zagrebačke županije.

*Svrha (cilj) Poziva:*

Svrha poziva je obnavljanje prirodnih područja pogođenih potresom od 22. ožujka 2020. godine kako bi se izbjegli neposredni učinci erozije tla, a i moguća daljnja urušavanja te kako bi se zaštitili ljudi, građevine, infrastruktura i okoliš.

Potres je prouzročio veliku materijalnu i prirodnu štetu koja se očituje u narušenoj stabilnosti i degradaciji tla koja dovodi do stvaranja klizišta čime je dovedeno u pitanje sigurno korištenje okolnih građevina i infrastrukture te je potrebna obnova i sanacija narušenih prirodnih područja kako bi se izbjeglo daljnje urušavanje tla i građevina.

*U okviru ovog Poziva potpora će se dodijeliti za provedbu mjera neposredne obnove pogođenih prirodnih zona kako bi se izbjegle neposredne štete od erozije tla u okviru operacije „Čišćenje područja pogođenih katastrofom, uključujući prirodna područja, u skladu s, kad je to primjereno, pristupima utemeljenima na ekosustavima te hitno obnavljanje pogođenih prirodnih područja kako bi se izbjegli neposredni učinci erozije tla“.*

## 1.4. Financijska alokacija, iznosi i intenziteti bespovratnih financijskih sredstava, obveze prijavitelja

Bespovratna financijska sredstva dodjeljuju se putem otvorenog postupka dodjele do iskorištenja alokacije Poziva, odnosno najkasnije do 31.12.2021. godine, ovisno što nastupa ranije.

Ukupan raspoloživ iznos bespovratnih financijskih sredstava za dodjelu u okviru ovog Poziva iznosi **6.433.480,00 HRK**, a osiguran je u Državnom proračunu RH iz Fonda solidarnosti Europske unije (FSEU).

Intenzitet potpore po pojedinoj operaciji iznosi 100% prihvatljivih troškova.

Zadržava se pravo ne dodijeliti sva raspoloživa sredstva u okviru ovog Poziva.

**Obveze prijavitelja vezane uz financiranje operacije**

Prijavitelj se obvezuje iz vlastitih sredstava ili osiguravanjem financiranja na drugi način (sredstvima koja ne predstavljaju sredstva Unije) osigurati sredstva za financiranje ukupnih neprihvatljivih troškova projektnog prijedloga.

## 1.5. Obveze koje se odnose na državne potpore / Vrste, iznos i intenzitet potpore

Potpore dodijeljene u okviru ovog poziva ne smatraju se državnim potporama/potporama male vrijednosti (*de minimis* potpore).

## 1.6. Dvostruko financiranje

U skladu s čl. 6. Uredbe Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije i njenih izmjena navedenih u točki 1.1. ovih Uputa, potrebno je osigurati da se isti trošak ne nadoknađuje putem drugih instrumenata financiranja Unije, posebno instrumenata kohezijske, poljoprivredne ili ribarstvene politike.

Prijavitelj ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga, odnosno za financiranje odabrane operacije. Dvostrukim financiranjem se ne smatraju vlastita javna sredstva Prijavitelja kojim su se podmirili već nastali troškovi, a koji se prijavljuju za nadoknadu u sklopu projektnog prijedloga.

U slučaju da se ustanovi dvostruko financiranje operacije, Prijavitelj/Korisnik će morati vratiti iznos bespovratnih financijskih sredstva koji odgovara primljenom iznosu bespovratnih sredstava za trošak za koji se utvrdi da je predmet dvostrukog financiranja.

# PRAVILA POZIVA

##  2.1. Prihvatljivost prijavitelja

Prihvatljivi su sljedeći prijavitelji:

* tijela državne uprave prema Zakonu o sustavu državne uprave („Narodne novine“, br. 66/19) i Zakonu o ustrojstvu i djelokrugu tijela državne uprave („Narodne novine“, br. 85/20);
* jedinice lokalne i područne (regionalne) samouprave prema Zakonu o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i Zakonu o Gradu Zagrebu („Narodne novine“, br. 62/01, 125/08, 36/09, 119/14, 98/19, 144/20);
* trgovačka društva čiji je osnivač Republika Hrvatska, a koja su pravne osobe od posebnog interesa za Republiku Hrvatsku prema Zakonu o trgovačkim društvima („Narodne novine“, br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19) i Odluci o pravnim osobama od posebnog interesa za Republiku Hrvatsku („Narodne novine“, br. 71/18).

U trenutku prijave prijavitelj se ne smije nalaziti niti u jednoj situaciji isključenja, kako je to definirano ovim Uputama.

Prihvatljivost prijavitelja se provjerava sukladno relevantnim dokumentima navedenima pod naslovom 2.2. Kriteriji za isključenje prijavitelja.

##  2.2. Kriteriji za isključenje prijavitelja

U okviru ovog Poziva, potpora se **ne može**dodijeliti:

1. Prijavitelju koji nije prihvatljiv po obliku pravne ili fizičke osobnosti; *isto utvrđuje TOPFD za tijela državne uprave sukladno važećim propisima navedenim u točki 2.1. ovih Uputa, za jedinice lokalne i područne (regionalne) samouprave sukladno važećem Zakonu o područjima županija, gradova i općina u Republici Hrvatskoj („Narodne novine“, br. 86/06, 125/06 - ispravak, 16/07 - ispravak, 95/08 - Odluka USHR, 46/10 - ispravak, 145/10, 37/13, 44/13, 45/13, 110/15), a za trgovačka društva u vlasništvu RH od posebnog interesa za RH isto utvrđuje TOPFD uvidom u Odluku o pravnim osobama od posebnog interesa za Republiku Hrvatsku („Narodne novine“, br. 71/18) i uvidom u izvadak iz sudskog registra te ispis izvatka čuva kao dokaz*
2. Prijavitelju od kojeg je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava;*dokazuje se Izjavom prijavitelja (Obrazac 2*)
3. Prijavitelju koji je u teškoćama kako je definirano u članku 2. točki 18. Uredbe (EU) br. 651/2014; *dokazuje se Izjavom prijavitelja (Obrazac 2)*
4. U slučaju kada je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima*; dokazuje se Izjavom prijavitelja (Obrazac 2)*
5. Ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje; *dokazuje se Izjavom prijavitelja (Obrazac 2)*:
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona („Narodne novine“, br. 125/11, 144/12, 56/15, 61/15, 101/17, 118/18, 126/19), članka 333. (udruživanje za počinjenje kaznenih djela) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18, 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona („Narodne novine“, br. 125/2011, 144/2012, 56/2015, 61/2015, 101/2017, 118/2018, 126/19) i članka 279. (pranje novca) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18, 126/19) i članka 175. (trgovanje ljudima i ropstvo) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18, 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona („Narodne novine“, br. 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11, 143/12)
1. Prijavitelju kojem je utvrđeno teško kršenje ugovora[[1]](#footnote-2) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih financijskih sredstava i bio je (su)financiran sredstvima EU; *dokazuje se Izjavom prijavitelja (Obrazac 2*)
2. Prijavitelju koji je u sukobu interesa u predmetnom postupku dodjele bespovratnih financijskih sredstava; *dokazuje se Izjavom prijavitelja (Obrazac 2)*
3. Prijavitelju koji nije izvršio povrat sredstava prema odluci nadležnog tijela odgovornog za provedbu FSEU, kako je navedeno u Obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele; *dokazuje se Izjavom prijavitelja (Obrazac 2)*
4. Prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih financijskih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja dodjele; *dokazuje se Izjavom prijavitelja (Obrazac 2)*
5. Prijavitelju koji nema imenovanog voditelja operacije; *dokazuje se Izjavom o imenovanju voditelja operacije (Obrazac 3)*

##  2.3. Broj projektnih prijedloga i ugovora o dodjeli bespovratnih financijskih sredstava po prijavitelju

Prijavitelj po Pozivu može podnijeti **više od jednog projektnog prijedloga**, ali se pojedinom korisniku bespovratna financijska sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije. Također, trošak koji je financiran iz nacionalnih javnih izvora ne može biti financiran iz proračuna Unije i obrnuto, izuzev okolnosti navedenih pod točkom 1.6. Dvostruko financiranje ovih Uputa.

Jedan prijavitelj može sklopiti više Ugovora o dodjeli bespovratnih financijskih sredstava (u daljnjem tekstu: Ugovor) za više različitih pogođenih prirodnih zona ili se s jednim prijaviteljem može sklopiti jedan ili više Ugovora za istu pogođenu prirodnu zonu, ali za različite aktivnosti (primjerice jedan Ugovor za pripremu projektno-tehničke dokumentacije, a drugi za izvedbu radova).

Po završetku postupka dodjele, nakon što mu je prethodni projektni prijedlog isključen iz postupka dodjele, prijavitelj može podnijeti novi projektni prijedlog.

Prijavitelj neće imati mogućnost podnošenja novog projektnog prijedloga dok je prvotni još uvijek u postupku dodjele.

##  2.4. Zahtjevi koji se odnose na sposobnost prijavitelja i učinkovito korištenje sredstava

Prijavitelj provodi operaciju pravovremeno i u skladu sa zahtjevima utvrđenima u ovim Uputama.

Prijavitelj mora osigurati odgovarajuće kapacitete za provedbu operacije na način da u trenutku podnošenja projektnog prijedloga ima osigurane ljudske, financijske i operativne resurse za pravovremenu provedbu operacije u skladu sa zahtjevima utvrđenim ovim Uputama.

Sve navedeno mora biti opisano i proizlaziti iz projektnog prijedloga, uključujući jasan način raspodjele resursa potrebnih za provođenje operacije, vremenski plan provedbe, učinkovito upravljanje proračunom operacije.

Prijavitelj mora osigurati odgovarajuće kapacitete za provedbu operacije na način da u trenutku podnošenja projektnog prijedloga mora imenovati odgovornu operativnu osobu za provedbu operacije (voditelj operacije) *(Obrazac 3)*, a uz voditelja operacije može imenovati tim.

Voditelj operacije upravlja operacijom i obavlja poslove administriranja, a ti poslovi uključuju sve aktivnosti planiranja, organiziranja, praćenja, kontrole i upravljanja ljudskim, materijalnim, financijskim i vremenskim resursima u svrhu provedbe projektnih aktivnosti kako bi se ostvarili rezultati operacije.

Prijavitelj postupa u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja, što dokazuje Izjavom prijavitelja *(Obrazac 2).*

##  2.5. Prihvatljivost operacije

|  |
| --- |
| ***Napomena:*** *Kriteriji prihvatljivosti operacije (navedeni niže) provjeravaju se tijekom odgovarajuće faze postupka dodjele (kako je opisano u točki 4.2. ovih Uputa).*  |

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

1. Operacija je u skladu s Uredbom Vijeća (EZ) br. 2012/2002 od 11. studenog 2002. o osnivanju Fonda solidarnosti Europske unije, Uredbom (EU) br. 661/2014 Europskog parlamenta i vijeća od 15. svibnja 2014. o izmjeni Uredbe Vijeća (EZ) br. 2012/2002 o osnivanju Fonda solidarnosti Europske unije te Uredbom (EU) 2020/461 Europskog parlamenta i vijeća od 30. ožujka 2020. o izmjeni Uredbe Vijeća (EZ) br. 2012/2002 radi pružanja financijske pomoći državama članicama i zemljama koje pregovaraju o pristupanju Uniji ozbiljno pogođenima izvanrednim stanjem velikih razmjera i ciljevima Poziva; *dokazuje se Prijavnim obrascem (Obrazac 1) i Izjavom prijavitelja (Obrazac 2)*
2. Operacija se provodi na području Grada Zagreba, Krapinsko-zagorske ili Zagrebačke županije; *dokazuje se Prijavnim obrascem (Obrazac 1)*
3. Operacija se odnosi na potresom od 22. ožujka 2020. godine zahvaćeno prirodno područje koje za posljedicu ima pomake ili eroziju tla koji direktno utječu na stabilnost građevina i infrastrukture u blizini; *dokazuje se Elaboratom ocjene postojećeg stanja klizišta / Nalazom ili Izjavom ovlaštenog inženjera/sudskog vještaka odgovarajuće struke o utjecaju potresa na klizište*
4. Aktivnosti operacije su u skladu s prihvatljivim aktivnostima u sklopu ovog Poziva (točka 2.6. Uputa); *dokazuje se* *Prijavnim obrascem (Obrazac 1)*
5. Operacija ne uključuje aktivnosti koje su bile dio operacije koja je, ili je trebala biti, podložna postupku povrata sredstava; *dokazuje se Prijavnim obrascem (Obrazac 1) i Izjavom prijavitelja (Obrazac 2)*
6. Operacija je u skladu s odredbama svih relevantnih nacionalnih zakonodavnih akata te u skladu sa specifičnim pravilima i zahtjevima primjenjivima na ovaj Poziv, kao i drugim relevantnim politikama Unije; *dokazuje se Izjavom prijavitelja (Obrazac 2)*
7. Operacija poštuje načelo nekumulativnosti, odnosno ne predstavlja dvostruko financiranje - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije), niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava; *dokazuje se Izjavom prijavitelja (Obrazac 2)*
8. Zemljište na kojem se provodi operacija je u vlasništvu prijavitelja, RH i/ili javnog šumoposjednika ili prijavitelj ima pravo korištenja istog; *dokazuje se Dokazom o vlasništvu pripadajućeg zemljišta ili pravu korištenja pripadajućeg zemljišta za realizaciju projektnog prijedloga ((I) izvadak iz zemljišne knjige iz kojeg je vidljivo da je prijavitelj vlasnik nekretnine ili nositelj prava građenja na zemljištu bez upisanih prava trećih osoba, plombi, zabilježbi i predbilježbi koje bi mogle dovesti u pitanje vlasništvo prijavitelja ili realizaciju operacije; (II) ugovor na temelju kojega je prijavitelj stekao pravo vlasništva ili pravo građenja; ugovor treba biti potpisan i ovjeren kod javnog bilježnika te je potrebno dostaviti dokaz o vlasništvu potpisnika u vidu izvatka iz zemljišne knjige; (III) odluka nadležne državne vlasti na temelju koje je prijavitelj stekao pravo vlasništva, pravo građenja ili pravo služnosti te je potrebno dostaviti dokaz o vlasništvu u vidu izvatka iz zemljišne knjige; (IV) pisana suglasnost vlasnika nekretnine za prijavu i provedbu svih zahvata predviđenih operacijom, uz koju je potrebno dostaviti dokaz o vlasništvu potpisnika u vidu izvatka iz zemljišne knjige;* *kao i svaki drugi pravni akt koji je dokaz o valjanoj pravnoj osnovi korištenja zemljišta)*
9. Operacija je spremna za početak provedbe aktivnosti operacije i njihov završetak u skladu s planom aktivnosti navedenim u Prijavnom obrascu i zadanim vremenskim okvirima za provedbu operacije; *dokazuje se Izjavom prijavitelja (Obrazac 2)*
10. Ako je primjenjivo, u slučaju podnošenja projektnog prijedloga samo za provedbu aktivnosti iz Grupe 3, prijavitelj je priložio projektno-tehničku dokumentaciju, a odnosi se na slučajeve kada je prijavitelj izradio projektno-tehničku dokumentaciju prije podnošenja projektnog prijedloga; *dokazuje se uvidom u Projektno-tehničku dokumentaciju*

##  2.6. Prihvatljive aktivnosti operacije

Prihvatljive aktivnosti koje se mogu financirati u okviru ovog Poziva su:

**Grupa 1: Hitne mjere sanacije**

Aktivnosti Grupe 1 uključuju aktivnosti iz Grupe 2 i Grupe 3 koje su provedene kao hitne mjere nakon potresa, a za koje prijavitelj posjeduje dokumentaciju o nastalim troškovima.

**Grupa 2: Provedba istražnih radova i priprema projektno-tehničke dokumentacije**

Aktivnosti Grupe 2 uključuju provedbu geomehaničkih istraživanja i istražne radove na konstrukcijama i materijalima te pripremu projektno-tehničke dokumentacije. Projektno-tehnička dokumentacija uključuje izradu elaborata, projekta sanacije i ostale projektne dokumentacije potrebne za obnovu područja destabiliziranih u potresu sukladno važećim propisima RH koji su na snazi u trenutku provedbe operacija.

**Grupa 3: Izvedba radova**

Aktivnosti Grupe 3 obuhvaćaju rušenje, popravke, sanaciju, uklanjanje, izvođenje svih potrebnih radova na oštećenom zemljištu i infrastrukturi koji uključuju i pripremne radove, a sve prema projektno-tehničkoj dokumentaciji, te provedbu stručnog nadzora radova.

**Grupa 4: Upravljanje projektom i administracija**

Aktivnosti Grupe 4 obuhvaćaju izradu Obrasca 1 i pripremu projektnog prijedloga, administraciju i tehničku koordinaciju, planiranje i izradu dokumentacije za nadmetanje, poslove financijskog upravljanja i izvještavanje.

##  2.7. Neprihvatljive aktivnosti operacije

Aktivnosti koje nisu navedene u točki 2.6. Uputa nisu prihvatljive za financiranje.

##  2.8. Opći zahtjevi koji se odnose na prihvatljivost troškova za provedbu operacije

Proračun operacije treba biti realan, tj. troškovi operacije moraju biti dostatni za postizanje očekivanih rezultata, a cijene trebaju odgovarati tržišnim cijenama.

Pravila prihvatljivosti troškova koja se odnose na ovaj Poziv opisana su niže. Prilikom postupka dodjele u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe operacije. Prijavitelj je dužan dostaviti proračun svih planiranih troškova potrebnih za realizaciju operacije, pri čemu proračun mora obuhvatiti troškove koji nastaju nakon potpisivanja Ugovora i troškove koji su nastali i prije tog trenutka (ukoliko je primjenjivo), a ne prije 22. ožujka 2020. godine. Neprihvatljivi troškovi se navode zasebno u proračunu operacije.

Prihvatljivi troškovi su oni koji su opisani ovim Pozivom te se na ista primjenjuju pravila Uredbe Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije i njenih izmjena navedenih u točki 1.1. ovih Uputa. Isplate iz FSEU u načelu su ograničene na financijske mjere za uklanjanje neosigurane štete i moraju se vratiti, ako je trošak popravka štete kasnije pokrila treća strana, u skladu s člankom 8. stavkom 4. predmetne Uredbe.

Troškovi moraju ispunjavati sljedeće opće uvjete prihvatljivosti:

1. nastati za vrijeme trajanja (razdoblja) provedbe operacije;
2. biti povezani i nastati u okviru operacije (proračuna operacije) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru;
3. biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama;
4. biti povezani s pripremom i provedbom operacije, uključujući troškove povezane s bitnim tehničkim stručnim mišljenjem;
5. biti povezani i nastati u okviru aktivnosti navedenih u Uputama;
6. biti u skladu s pravilima o javnoj nabavi ili nabavi koje obavljaju osobe koje nisu obveznici Zakona o javnoj nabavi;
7. biti stvarni, odnosno potkrijepljeni računima ili drugim dokumentima.

## 2.9. Prihvatljivi troškovi

Sljedeće kategorije troškova smatraju se prihvatljivima u okviru ovog Poziva:

**Grupa 1: Hitne mjere sanacije**

* troškovi koji se odnose na do sada provedene prihvatljive aktivnosti iz Grupe 2 i Grupe 3, koji su nastali od 22. ožujka 2020. godine, a za koje prijavitelj posjeduje dokaze o provedenim aktivnostima odnosno nastalim troškovima

**Grupa 2: Provedba istražnih radova i priprema projektno-tehničke dokumentacije**

* troškovi izrade Elaborata ocjene postojećeg stanja klizišta
* troškovi izrade Nalaza ili Izjave ovlaštenog inženjera/sudskog vještaka odgovarajuće struke o utjecaju potresa na klizište
* troškovi izrade Geodetske snimke postojećeg stanja
* troškovi provedbe Geotehničkih istražnih radova
* troškovi izrade Geotehničkog izvještaja/elaborata
* troškovi izrade Projektno-tehničke dokumentacije
* troškovi ovjere od strane ovlaštenog revidenta
* i drugi troškovi aktivnosti iz Grupe 2 izravno povezani sa svrhom operacije

**Grupa 3: Izvedba radova**

* troškovi za raščišćavanje, rušenje i zbrinjavanje drvne mase, ostalog materijala i građevinskog otpada u zahvatu operacije
* troškovi za interventne zahvate u neposrednom okruženju klizišta (zaštitne ograde, privremeni prolazi i sl.)
* troškovi za interventnu sanaciju dijelova tla destabiliziranih djelovanjem potresa
* troškovi izvođenja radova (razgradnja nestabilnih dijelova kosine, sanacija podloge, drenaža, radovi na sanaciji kosine, izrada pilota, ugradnja geotehničkih sidara, ...)
* troškovi stručnog i projektantskog nadzora
* troškovi biološke sanacije/popravak okoliša u zahvatu operacije
* troškovi izrade Snimke izvedenog stanja
* troškovi vezani uz mjere praćenja i kontrole izvedenih radova
* i drugi troškovi aktivnosti iz Grupe 3 izravno povezani sa svrhom operacije

**Grupa 4: Upravljanje projektom i administracija**

* troškovi usluga vanjskih stručnjaka za izradu Obrasca 1 Poziva i pripremu projektnog prijedloga
* troškovi usluga vanjskih stručnjaka za administraciju i tehničku koordinaciju, poslove financijskog upravljanja i izvještavanje u sklopu provedbe operacije
* troškovi usluga vanjskih stručnjaka za izradu dokumentacije za nadmetanje

Prihvatljivi troškovi su troškovi nastali u razdoblju ***od 22. ožujka 2020. godine do 17. lipnja 2022. godine.***

## 2.10. Neprihvatljivi troškovi

Svi troškovi koji nisu povezani s aktivnostima operacija su neprihvatljivi. Osim toga i sljedeće su kategorije troškova neprihvatljive:

* nadoknadivi PDV tj. porez na dodanu vrijednost za koji prijavitelj/korisnik ima pravo ostvariti odbitak;
* kamate na dug;
* trošak poduzeća u poteškoćama, kako je definirano u članku 2. točki 18. Uredbe (EU) br. 651/2014, i/ili u postupku predstečajne nagodbe u skladu sa Zakonom o financijskom poslovanju i predstečajnoj nagodbi („Narodne novine“, br. 108/12, 144/12, 81/13, 112/13, 71/15 i 78/15), i/ili u postupku stečaja ili likvidacije u skladu sa Stečajnim zakonom („Narodne novine“, br. 71/15 i 104/17);
* kupnja rabljene opreme;
* kupnja vozila koja se koriste u svrhu upravljanja operacijom;
* nadoknada troškova prijevoza;
* materijalna prava radnika u smislu nadoknade troškova, potpora, nagrada te otpremnine;
* kazne, financijske globe, troškovi povezani s predstečajem, stečajem i likvidacijom;
* troškovi sudskih i izvan sudskih sporova;
* operativni troškovi;
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti;
* troškovi amortizacije;
* kupoprodaja zemljišta;
* troškovi leasinga;
* neizravni troškovi;
* trošak jamstva koje izdaje banka ili druga financijska institucija;
* troškovi zakupa materijalne imovine;
* troškovi ishođenja potrebnih prethodnih suglasnosti ili akata i sl.;
* troškovi koji nisu povezani sa svrhom operacije;
* troškovi nastali prije 22. ožujka 2020. godine.

|  |
| --- |
| ***Napomena:*** *Prijavitelj preuzima rizik moguće neprihvatljivosti troškova za cijelo vrijeme trajanja operacije. Troškovi koji su već plaćeni sredstvima iz Državnog proračuna i drugih javnih izvora prije sklapanja Ugovora, a plaćeni su za aktivnosti provedene od 22. ožujka 2020. godine, moraju se iskazati u prijavi operacije. To se odnosi na troškove povezane s pogođenim prirodnim zonama koje su bile osigurane te im je isplaćena osigurana svota. Ti troškovi neće biti dodatno plaćeni jer bi predstavljali dvostruko financiranje, no moraju se navesti u prijavi, izuzev okolnosti navedenih u točki 1.6. ovih Uputa.* |

# KAKO SE PRIJAVITI

##  3.1. Projektni prijedlog

Projektni prijedlog odnosno sva dokumentacija tražena ovim Uputama izrađuje se na hrvatskom jeziku i latiničnom pismu.

Projektni prijedlog se podnosi Ministarstvu prostornoga uređenja, graditeljstva i državne imovine, kao tijelu odgovornom za provedbu financijskog doprinosa (TOPFD), putem pošte ili osobno predajom u pisarnicu tijela na adresu:

**Ministarstvo prostornoga uređenja, graditeljstva i državne imovine**

**Republike Austrije 20**

**10 000 Zagreb**

**Na zatvorenom paketu/omotnici mora biti jasno naveden naziv Poziva:**

„Poziv na dodjelu bespovratnih financijskih sredstava Provedba mjera neposredne obnove potresom pogođenih prirodnih zona kako bi se izbjegle neposredne štete od erozije tla na području Grada Zagreba, Krapinsko-zagorske županije i Zagrebačke županije“,

s naznakom “Ne otvarati prije službenog otvaranja projektnih prijedloga”, uz puni naziv i adresu prijavitelja.

Na paketu/omotnici također mora biti zabilježen datum i točno vrijeme predaje projektnog prijedloga. Projektni prijedlozi poslani na način različit od gore navedenog (npr. faksom ili e-poštom) ili dostavljeni na druge adrese bit će automatski isključeni.

Predložak adresiranja paketa/omotnice ispunite traženim podatcima te izrežite i nalijepite na zatvoreni paket/omotnicu:

|  |
| --- |
| **POŠILJATELJ****Naziv prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Adresa prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **PRIMATELJ****Ministarstvo prostornoga uređenja, graditeljstva i državne imovine****Republike Austrije 20****10 000 Zagreb** |
| **Naznaka: „NE OTVARATI– PRIJAVA NA POZIV NA DOSTAVU PROJEKTNIH PRIJEDLOGA“****Poziv na dodjelu bespovratnih financijskih sredstava****„Provedba mjera neposredne obnove potresom pogođenih prirodnih zona kako bi se izbjegle neposredne štete od erozije tla na području Grada Zagreba, Krapinsko-zagorske županije i Zagrebačke županije“** **referentna oznaka:FSEU.MPGI.02** |

Projektni prijedlozi sa svim traženim dokumentima dostavljaju se primatelju u papirnatom obliku (izvornik) i na mediju za pohranu podataka (USB/CD u xls., pdf. i sl. formatu) koji mora biti istovjetan papirnatoj verziji. Elektronički format mora sadržavati projektni prijedlog identičan projektnom prijedlogu priloženom u papirnatoj verziji. U slučaju razlike između papirnate i elektroničke verzije, papirnata verzija smatrat će se vjerodostojnom.

|  |  |  |
| --- | --- | --- |
| **Dokument**  | **Obvezno (da ili ne)** | **Referenca** |
| Prijavni obrazac | DA | Obrazac 1 |
| Izjava prijavitelja | DA | Obrazac 2 |
| Izjava o imenovanju voditelja operacije | DA | Obrazac 3 |
| Izjava prijavitelja o mogućnosti povrata poreza na dodanu vrijednost  | DA | Obrazac 4 |
| Izjava stručnjaka  | DA | Obrazac 5 |
| Elaborat ocjene postojećeg stanja klizišta / Nalaz ili Izjava ovlaštenog inženjera/sudskog vještaka odgovarajuće struke o utjecaju potresa na klizište | DA | Sukladno točki 2.5. Prihvatljivost operacije ovih Uputa  |
| Dokaz o vlasništvu ili akt o pravu korištenja pripadajućeg zemljišta za realizaciju operacije/ projektnog prijedloga | DA | Sukladno točki 2.5. Prihvatljivost operacije ovih Uputa  |
| Projektno - tehnička dokumentacija | Ako je primjenjivo | Sukladno točki 2.5. Prihvatljivost operacije ovih Uputa |
| Punomoć za zastupanje | Ako je primjenjivo | Ukoliko prijavitelja u postupku podnošenja projektnog prijedloga ne zastupa osoba po zakonu ovlaštena za zastupanje već opunomoćena osoba |

Dokumentacija koja zahtijeva potpis prijavitelja, mora biti izvornik, ovjerena pečatom i potpisom (digitalnim potpisom) ovlaštene osobe za zastupanje.

Ukoliko prijavitelja u postupku podnošenja projektnog prijedloga u sklopu ovog Poziva ne zastupa osoba po zakonu ovlaštena za zastupanje već opunomoćena osoba, u tom slučaju je prilikom prijave potrebno priložiti i odgovarajuću punomoć za zastupanje.

Danom predaje projektnog prijedloga smatra se dan kada je projektni prijedlog zaprimljen u pisarnici nadležnog tijela (kada ga se predaje izravno u pisarnici) ili dan kada je putem pošte ili drugog ovlaštenog pružatelja usluge predan u pisarnicu nadležnog tijela. Ako se projektni prijedlog šalje preporučeno putem pošte ili drugog ovlaštenog pružatelja usluge, danom predaje projektnog prijedloga smatra se dan predaje pošti ili drugom ovlaštenom pružatelju usluge.

Ministarstvo prostornoga uređenja, graditeljstva i državne imovine zadržava pravo u slučaju potrebe od Prijavitelja zatražiti dodatnu dokumentaciju ili zatražiti izvornik bilo kojeg od dostavljenih dokumenata tijekom postupka dodjele bespovratnih financijskih sredstava, ako to procjeni potrebnim.

##  Rok za predaju projektnog prijedloga

Poziv se provodi kao otvoreni postupak s krajnjim rokom dostave projektnih prijedloga do iskorištenja financijske alokacije, odnosno do 31. prosinca 2021. godine do 10:00 sati, ovisno o tome što prije nastupi.

Dostava projektnog prijedloga dozvoljena je najranije od dana objave Poziva.

Budući da je Poziv otvoren do iskorištenja raspoloživih sredstava, odnosno do 31. prosinca 2021. godine, prijavitelji čiji projektni prijedlozi budu isključeni iz postupka dodjele moći će ponovno podnijeti projektni prijedlog.

Obrazložena informacija o izmjenama Poziva, zatvaranju i obustavu Poziva, kao i sam Poziv se objavljuje na mrežnim stranicama <https://mgipu.gov.hr>/ i <https://strukturnifondovi.hr>/ .

Poziv se zatvara u trenutku iscrpljenja financijske alokacije Poziva.

Poziv se obustavlja najkasnije u trenutku kada iznos traženih bespovratnih sredstava zaprimljenih projektnih prijedloga dosegne najviše 200% raspoložive alokacije bespovratnih sredstava Poziva.

U slučaju da se Poziv i natječajna dokumentacija izmijene ili dopune prije datuma zatvaranja Poziva, sve izmjene i dopune bit će objavljene na mrežnim stranicama <https://mgipu.gov.hr>/ i <https://strukturnifondovi.hr/> . Prijavitelji su obvezni poštovati sve izmjene i dopune Poziva i natječajne dokumentacije sukladno objavljenim uputama.

Pri izradi i objavi Izmjena i/ili dopuna Poziva, prijaviteljima se osigurava dovoljno vremena za izmjenu i/ili dopunu projektnih prijedloga, a u slučaju da su projektni prijedlozi već dostavljeni, osigurava rok za njihove izmjene i/ili dopune ili dostavu dodatnih informacija.

Projektni prijedlozi koji se predaju nakon proteka roka za predaju neće se razmatrati, odnosno neće biti uvršteni u postupak dodjele.

* 1. ***Pitanja i odgovori***

Potencijalni prijavitelji  mogu za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Postavljeno pitanje treba sadržavati jasnu referencu na Poziv. Odgovori će se objaviti tijekom postupka dodjele na mrežnim stranicama <https://mgipu.gov.hr>/ i <https://strukturnifondovi.hr>/, svakih sedam (7) radnih dana. Pitanja s jasno naznačenom referencom na Poziv moguće je poslati putem elektroničke pošte na adresu: erozijatla@mpgi.hr .

 U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenja vezana uz prihvatljivost prijavitelja, operacije, aktivnosti i troškova u odnosu na pojedini projektni prijedlog.

##  3.4. Objava rezultata Poziva

Popis korisnika s kojima je potpisan ugovor o dodjeli bespovratnih financijskih sredstava, zajedno s iznosom dodijeljenih bespovratnih financijskih sredstava, bit će objavljen na mrežnim stranicama <https://mgipu.gov.hr>/ i <https://strukturnifondovi.hr>/ u roku od pet (5) radnih dana od sklapanja pojedinog Ugovora u okviru Poziva.

Objavljuju se najmanje sljedeći podatci:

* naziv korisnika,
* naziv operacije,
* iznos bespovratnih financijskih sredstava dodijeljenih operaciji i stopa sufinanciranja (intenzitet potpora),
* kratki opis operacije.

# POSTUPAK DODJELE BESPOVRATNIH FINANCIJSKIH SREDSTAVA

##  4.1. Faze postupka dodjele

U postupku dodjele bespovratnih financijskih sredstava (u daljnjem tekstu: postupak dodjele) provode se:

* FAZA 1: zaprimanje i registracija projektnih prijedloga;
* FAZA 2: administrativna provjera, provjera prihvatljivosti prijavitelja, operacije, troškova i aktivnosti;
* FAZA 3: sklapanje ugovora.

##  4.2. Provođenje postupka dodjele

Postupak dodjele provodi Ministarstvo graditeljstva, prostornoga uređenja i državne imovine kao tijelo odgovorno za provedbu financijskog doprinosa (TOPFD).

Pojedina faza postupka dodjele provodi se na način da ta ista faza postupka dodjele za svaki pojedini projektni prijedlog može započeti dok je prethodna faza još u tijeku, međutim, ne može završiti prije njezina završetka. Također, projektni prijedlog koji nije uspješno prošao jednu fazu postupka dodjele, ne može se uputiti u daljnje faze postupka dodjele.

Postupak dodjele traje maksimalno 105 (stopet) dana od prvog sljedećeg dana zaprimanja projektnog prijedloga. Faze 1 i 2 postupka dodjele sredstava mogu ukupno trajati do 60 (šezdeset) dana, a Faza 3 najviše do 45 (četrdesetpet) dana.

*Faza 1 - Zaprimanje i registracija projektnih prijedloga*

Zaprimanje i registracija projektnih prijedloga podrazumijeva zaprimanje i dodjeljivanje oznake/šifre/koda projektnom prijedlogu, u skladu s pravilima zaprimanja pismena i drugih podnesaka tijela za FSEU.

*Faza 2 - Administrativna provjera projektnih prijedloga, provjera prihvatljivosti prijavitelja, operacije, troškova i aktivnosti*

Administrativna provjera registriranih projektnih prijedloga provodi se popunjavanjem **Kontrolne liste za administrativnu provjeru** za svaki projektni prijedlog.

Tijekom administrativne provjere projektnog prijedloga, administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve Prijavitelje, rukovodeći se isključivo postavljenim administrativnim zahtjevima.

**Projektni prijedlog administrativno je prihvatljiv ako je:**

• predan na odgovarajući Poziv na dodjelu bespovratnih financijskih sredstava;

• ispunjen po ispravnim predlošcima;

• sadrži sve obvezne priloge i prateće dokumente;

• napisan na hrvatskom jeziku i latiničnom pismu;

• sva tražena dokumentacija priložena u traženom obliku.

*Provjera prihvatljivosti prijavitelja*

Provjera prihvatljivosti prijavitelja provodi sepopunjavanjem **Kontrolne lista za provjeru prihvatljivosti prijavitelja.**

Cilj provjere prihvatljivosti Prijavitelja jest provjeriti usklađenost projektnih prijedloga s kriterijima prihvatljivosti za prijavitelje, definiranim u točki 2. ovih Uputa.

*Provjera prihvatljivosti operacije i aktivnosti*

Cilj provjere prihvatljivosti operacije i aktivnosti je utvrditi usklađenost projektnog prijedloga s kriterijima prihvatljivosti za operaciju navedenih u točki 2. Poziva, primjenjujući **Kontrolnu listu za provjeru operacije i aktivnosti**. Projektni prijedlog mora udovoljiti svim kriterijima prihvatljivosti.

Ako se tijekom provjere prihvatljivosti operacije i aktivnosti utvrdi da u određenom projektnom prijedlogu jedna ili više aktivnosti nisu prihvatljive, u Kontrolnoj listi navode se aktivnosti za koje je utvrđeno da su neprihvatljive. Prilikom provjere prihvatljivosti troškova iz proračuna operacije brišu se tada troškovi koji se odnose na aktivnosti za koje je utvrđeno da su neprihvatljive.

Slijedom toga, tijelo nadležno za ocjenjivanje prihvatljivosti prijedloga mora ocjenjivati projektni prijedlog uzimajući u obzir aktivnosti koje su prihvatljive odnosno ne uzimajući u obzir aktivnosti za koje je utvrđeno da su neprihvatljive.

*Provjera prihvatljivosti troškova*

Provjera prihvatljivosti troškova projektnih prijedloga provodi se prema **Kontrolnoj listi za provjeru prihvatljivosti troškova**. Tijekom provjere prihvatljivosti troškova osigurava se usklađenost s pravilima prihvatljivosti iz Uredbe Vijeća (EZ) br. 2012/2002 i njenih izmjena navedenih u točki 1.1. ovih Uputa te pravilima prihvatljivosti ovog Poziva.

Cilj provjere prihvatljivosti izdataka (troškova) projektnog prijedloga je provjeriti usklađenost projektnih prijedloga s popisa (liste) s kriterijima prihvatljivosti izdataka (točka 2. Poziva) primjenjujući Kontrolnu listu.

Ukoliko se za pojedine troškove utvrdi da nisu razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te u skladu s tržišnim cijenama, TOPFD ispravlja predloženi proračun projekta i temeljem ispravljenog proračuna projekta određuje iznos bespovratnih financijskih sredstava za dodjelu budućem korisniku.

U projektnim prijedlozima u kojima se utvrde neprihvatljivi izdaci, ispravlja se predloženi proračun operacije, uklanjajući neprihvatljive izdatke (troškove), pri čemu se prethodno može od Prijavitelja zatražiti dostavljanje dodatnih podataka kako bi se opravdala prihvatljivost izdataka (troškova), ostavljajući mu primjereni rok. Ako Prijavitelj ne dostavi zadovoljavajuće podatke ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele. Ne mijenja se proračun prijavljenih aktivnosti za koje je u provjeri operacije utvrđeno da je prihvatljiv, kao ni opseg intervencije ni ciljevi predloženog projektnog prijedloga.

Eventualni ispravci proračuna projektnog prijedloga u suradnji s prijaviteljem ne smiju utjecati na aktivnosti koje su prethodno utvrđene prihvatljivima.

***Obavještavanje Prijavitelja***

Prijavitelju se nakon provedene faze 2 postupka dodjele dostavlja obavijest o odabiru za financiranje i poziv za sklapanje ugovora s prijedlogom ugovora, i to u roku 10 (deset) radnih dana od dana dovršetka postupka dodjele u odnosu na konkretni projektni prijedlog. Sklapanju ugovora prethodi dostava *Izjave prijavitelja o nepromijenjenim okolnostima (Obrazac 6)*.

Prijavitelj i TOPFD koji sudjeluju u postupku dodjele bespovratnih financijskih sredstava mogu komunicirati i u elektroničkom obliku. Elektroničkim putem dostavljeno pismeno/obavijest smatra se podnesenim Prijavitelju/TOPFD-u u trenutku kad je zabilježen na poslužitelju za slanje takvih poruka. Prijavitelj/TOPFD bez odgode elektroničkim će putem pošiljatelju potvrditi primitak pismena/obavijesti.

***Pojašnjenja tijekom postupka dodjele***

U bilo kojoj fazi tijekom postupka dodjele, ako u projektnom prijedlogu dostavljeni podatci nisu jasni ili je uočena neusklađenost u dostavljenim podatcima koja objektivno onemogućava provedbu postupka dodjele, od prijavitelja se zahtijevaju pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključitiiz postupka dodjele.Prema svim prijaviteljima se postupa na jednak način, u skladu s načelima: jednakog postupanja, zabrane diskriminacije, transparentnosti, zaštite osobnih podataka, razmjernosti, sprječavanja sukoba interesa, tajnosti postupka.

Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da SUK za FSEU priprema ili usklađuje umjesto prijavitelja pojedine dijelove projektnog prijedloga, niti se postupak pojašnjavanja provodi ako aktivnosti nisu razmjerne cilju kojeg se nastoji postići, a manjkavost projektnog prijedloga (nedostatak potrebnih dokumenata / podataka, kao i njihova nepotpunost ili netočnost) je takva da nije razmjerno provoditi postupak pojašnjavanja.

**Projektni prijedlog koji ne udovoljava uvjetima Poziva isključuje se iz postupka dodjele.**

**Projektni prijedlog koji nije uspješno prošao određenu provjeru ne može se uputiti u daljnje provjere u postupku dodjele.**

**Cilj provjera je provjeriti usklađenost projektnih prijedloga s kriterijima koji su definirani u Pozivu, na način kako je to u Pozivu definirano.**

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje utječu ili bi mogle utjecati na postupak dodjele i sredstva koja se dodjeljuju, bez odgode o tome obavijestiti TOPFD – u protivnom operacija podliježe mogućnosti povrata sredstava.* |

 *Faza 3 - Sklapanje ugovora*

Postupak dodjele završava sklapanjem Ugovora o dodjeli bespovratnih financijskih sredstava (u daljnjem tekstu: ugovor). TOPFD vodi registar ugovora i isti objavljuje na svojim mrežnim stranicama. TOPFD ažurira registar ugovora u roku od 5 (pet) radnih dana od sklapanja pojedinog ugovora.

Prijavitelju se dostavlja Poziv za sklapanje ugovora uz prijedlog ugovora i zahtjev za dostavom Izjave o nepromijenjenim okolnostima (Obrazac 6) u roku od 10 (deset) radnih dana od dana dovršetka postupka dodjele u odnosu na konkretan projektni prijedlog.

Prijavitelj je obvezan ugovor sklopiti u roku 5 (pet) radnih dana od dana primitka poziva na sklapanje ugovora, u suprotnom smatra se da je od sklapanja ugovora odustao.

Ugovor se sklapa prema predlošku iz **Priloga 1 ovih Uputa, koji se dopunjava prema specifičnim zahtjevima pojedinog poziva i prilozima kako je navedeno u Prilogu 1** Ugovor priprema TOPFD. **Predmetni ugovor sklapaju TOPFD i uspješni prijavitelj/korisnik.**

***Povlačenje projektnog prijedloga***

Do trenutka potpisivanja ugovora o dodjeli bespovratnih financijskih sredstava, prijavitelj pisanom obaviješću upućenoj nadležnom TOPFD-u može povući svoj projektni prijedlog iz postupka dodjele.

##  4.3. Prigovor

Prigovor vezan uz postupak dodjele podnosi se NKT-u, a može se podnijeti osobno, poslati poštom, dostaviti u obliku elektroničke isprave izrađene sukladno zakonu ili usmeno izjaviti na zapisnik u roku od 15 (petnaest) dana od dana primitka obavijesti o statusu projektnog prijedloga u pojedinoj fazi postupka, na adresu: Ministarstvo prostornoga uređenja, graditeljstva i državne imovine, Ulica Republike Austrije 20, 10000 Zagreb.

Prigovor u obliku elektroničke isprave može se podnijeti na adresu elektroničke pošte fseu-prigovor-dodjela@mpgi.hr .

Prigovor mora biti razumljiv i sadržavati sve što je potrebno kako bi se po njemu moglo postupiti, osobito naziv tijela kojem se upućuje, naznaku obavijesti/odluke na koju se podnosi, naziv / ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima, naziv i referentni broj poziva, razloge prigovora, potpis prijavitelja ili osobe ovlaštene za zastupanje.

Prigovoru mora biti priložena punomoć osobe ovlaštene za zastupanje ako je prijavitelj ima i dokumentacija kojom dokazuje navode iznijete u prigovoru.

Kad prigovor sadržava kakav nedostatak koji onemogućava postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je dužan otkloniti nedostatak, uz upozorenje na posljedice ako to ne učini. Ako se nedostaci ne otklone u zadanom roku, prigovor se neće uzeti u razmatranje, već će se rješenjem odbaciti.

O prigovoru odlučuje čelnik NKT-a rješenjem na temelju prijedloga TOPFD, u roku 30 (trideset) radnih dana od dana zaprimanja prigovora.

Rješenje čelnika NKT-a kojim je odlučeno o prigovoru dostavlja se podnositelju prigovora (prijavitelju) i nadležnom TOPFD-u u okviru konkretnog poziva.

Rješenje čelnika NKT-a je izvršno te se može pokrenuti upravni spor pred nadležnim upravnim sudom u roku 30 (trideset) dana od dana dostave rješenja.

# ODREDBE KOJE SE ODNOSE NA PROVEDBU OPERACIJA

## 5.1. Razdoblje provedbe operacije

Pod razdobljem provedbe operacije podrazumijeva se datum početka i predviđenog završetka provedbe*.* Definira se u ugovoru o dodjeli bespovratnih financijskih sredstava.

**Provedba operacije smije započeti najranije 22. ožujka 2020. godine, a mora se dovršiti do 1. svibnja 2022. godine**, s mogućnošću produljenja najkasnije do 17. lipnja 2022. godine u opravdanim slučajevima ako tako nadležan TOPFD odluči. Ukoliko provedba operacije traje dulje od navedenog roka, troškovi će se financirati iz vlastitih sredstava prijavitelja ili drugih izvora.

## Nabava

Kod podnošenja projektnog prijedloga i tijekom provedbe operacije prijavitelj/korisnik se mora pridržavati postupaka nabave utvrđenih u dokumentaciji Poziva te *Ugovoru (Prilog 1)* i *Općim uvjetima Ugovora (Prilog 2)*.

Korisnik, obveznik Zakona o javnoj nabavi, primjenjuje Zakon o javnoj nabavi (Narodne novine, br. 120/16) na postupke nabave u okviru operacije.

Troškovi koji uključuju nabavu bit će prihvatljivi samo pod uvjetom da je nabava provedena u skladu sa Zakonom o javnoj nabavi.

Nepridržavanje ovih postupaka odrazit će se na prihvatljivost izdataka, a TOPFD prilikom provjere zahtjeva za nadoknadom sredstava koje tijekom provedbe operacije podnosi korisnik, može proglasiti vezane troškove neprihvatljivima.

## 5.3. Podnošenje zahtjeva za nadoknadom sredstava

Mogućnosti i uvjeti za podnošenje Zahtjeva za nadoknadom sredstava određeni su Ugovorom.

*Zahtjevi za nadoknadom sredstava (Prilog 4)* s pripadajućim prilozima podnose se u roku 15 (petnaest) dana od isteka svaka tri mjeseca od sklapanja Ugovora, za to tromjesečno razdoblje.

## 5.4. Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih financijskih sredstava značajnim nepravilnostima ili nepoštivanjem ugovornih obaveza od strane Korisnika, TOPFD može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

##  5.5. Prigovori na odluku o nepravilnostima i odluku o povratu

Tijekom provedbe operacije Korisnik može podnijeti prigovor NKT-u na:

- Odluku o nepravilnostima i

- Odluku o povratu, u slučaju kada nije donesena Odluka o nepravilnostima.

Prigovor se može podnijeti osobno, poslati poštom, dostaviti u obliku elektroničke isprave izrađene sukladno zakonu ili usmeno izjaviti na zapisnik u roku od 15 (petnaest) dana od dana primitka odluke, na adresu: Ministarstvo prostornoga uređenja, graditeljstva i državne imovine, Ulica Republike Austrije 20, 10000 Zagreb. Prigovor u obliku elektroničke isprave može se podnijet na adresu elektroničke pošte fseu-prigovor-provedba@mpgi.hr .

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti/odluke na koju se podnosi, naziv / ime i prezime te adresu korisnika, ime i prezime te adresu osobe ovlaštene za zastupanje ako je prijavitelj ima, naziv i referentni broj ugovora, razloge prigovora, potpis prijavitelja ili osobe ovlaštene za zastupanje.

Prigovoru mora biti priložena punomoć osobe ovlaštene za zastupanje ako je korisnik ima i dokumentacija kojom dokazuje navode iznijete u prigovoru.

Kad prigovor sadržava kakav nedostatak koji onemogućava postupanje po prigovoru, odnosno ako je nerazumljiv ili nepotpun, korisnika će se na to upozoriti i odredit će se rok u kojem je dužan otkloniti nedostatak, uz upozorenje na posljedice ako to ne učini. Ako se nedostaci ne otklone u zadanom roku, prigovor se neće uzeti u razmatranje, već će se rješenjem odbaciti.

O prigovoru odlučuje čelnik NKT-a rješenjem na temelju prijedloga TOPFD-a, u roku 30 (trideset) radnih dana od dana zaprimanja prigovora.

Rješenje čelnika NKT-a kojim je odlučeno o prigovoru dostavlja se podnositelju prigovora (korisniku) i nadležnom TOPFD-u u okviru konkretnog poziva.

Rješenje čelnika NKT-a je izvršno te se može pokrenuti upravni spor pred nadležnim upravnim sudom u roku 30 (trideset) dana od dana dostave rješenja.

# ZAŠTITA OSOBNIH PODATAKA

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U provedbi ugovora o dodjeli bespovratnih financijskih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe operacije u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih financijskih sredstava, sklapanja i izvršavanja ugovora o dodjeli bespovratnih financijskih sredstava, provedbe revizije operacija.

Navedeni se osobni podaci mogu razmjenjivati:

* između tijela sustava upravljanja i kontrole za FSEU (NKT-a i TPFD-a zaduženog za konkretni poziv, pa time i operacije u okviru tog poziva),
* tijela sustava upravljanja i kontrole za FSEU i tijela koja su ovlaštena provoditi reviziju, u skladu s pravnim i institucionalnim okvirom za FSEU (Neovisno revizorsko tijelo, Europska komisija, Europski revizorski sud, OLAF, drugi revizor kojeg su ta tijela za navedeno ovlastila),
* tijela sustava upravljanja i kontrole za FSEU te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

* pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju,
* pravo na ispravak netočnih i nadopunu nepotpunih podataka,
* pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka,
* pravo na ograničavanje obrade osobnih podataka,
* pravo uložiti prigovor na obradu osobnih podataka,
* pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja od tri godine nakon zaključenja pomoći iz FSEU.

Pravna osnova za obradu osobnih podataka prikupljenih u svrhu provedbe postupka dodjele bespovratnih financijskih sredstava je sklapanje i izvršavanje ugovora o dodjeli bespovratnih financijskih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene: /

Identitet i kontaktni podaci voditelja obrade: <https://mgipu.gov.hr>/

Kontakt podaci službenika za zaštitu podataka: dpo@mpgi.hr

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# OBRASCI I PRILOZI

Obrasci koji su sastavni dio Poziva:

Obrazac 1: Prijavni obrazac

Obrazac 2: Izjava prijavitelja

Obrazac 3: Izjava o imenovanju voditelja operacije

Obrazac 4: Izjava prijavitelja o mogućnosti povrata poreza na dodanu vrijednost

Obrazac 5: Izjava stručnjaka

Obrazac 6: Izjava prijavitelja o nepromijenjenim okolnostima

Prilozi koji su sastavni dio Poziva:

Prilog 1: Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije

Prilog 2: Opći uvjeti Ugovora

Prilog 3: Prilog Odluci Komisije od 14.5.2019. o utvrđivanju smjernica za određivanje financijskih ispravka koje u slučaju nepoštovanja primjenjivih pravila o javnoj nabavi Komisija primjenjuje na rashode koje financira Unija

Prilog 4: Zahtjev za nadoknadom sredstava

Prilog 5: Završno izvješće

# POJMOVNIK I POPIS KRATICA

**POPIS KRATICA**

|  |  |
| --- | --- |
| EU | Europska unija  |
| FSEU (EUSF) | Fond solidarnosti Europske unije |
| NKT | Nacionalno koordinacijsko tijelo  |
| MPGI | Ministarstvo prostornoga uređenja, graditeljstva i državne imovine |
| TOPFD | Tijelo odgovorno za provedbu financijskog doprinosa |
| RH | Republika Hrvatska |
| SAFU | Središnja agencija za financiranje i ugovaranje projekata Europske unije |
| SUK | Sustav upravljanja i kontrole za provedbu FSEU |
| OLAF | Europski ured za borbu protiv prijevara |
| PDV | Porez na dodanu vrijednost |
|  |
|  |
| **POJMOVNIK** |
| Akt | Akt koji je za strane Ugovora pravno obvezujući po svojoj naravi ili po odluci države članice (NKT-a), a temelji se na nacionalnim i/ili EU pravilima ili predstavlja nacionalno i/ili EU pravilo. |
| Bespovratna financijska sredstva | Bespovratna financijska sredstva su iznos novca koji se može dodijeliti Korisniku. Definira se u apsolutnim brojkama i u omjeru u odnosu na ukupne prihvatljive troškove. Izvor bespovratnih sredstava su sredstva FSEU, a mogu biti sredstva državnog proračuna i druga nacionalna sredstva. |
| Dan |  Kalendarski dani ako nije drukčije određeno pojedinim odredbama ovihOpćih uvjeta. |
| Erozija | Egzogeni proces koji obuhvaća odvajanje, pokretanje i transport čestica različitim agensima (voda, led, vjetar). Trošenje stijena značajno olakšava eroziju i često joj prethodi. |
| Europski ured za borbu protiv prijevara (OLAF) | Tijelo koje je osnovala Europska komisija. Štiti financijske interese Europske unije (EU) istražujući prijevare, korupciju i druge nezakonite aktivnosti, otkriva i istražuje ozbiljna pitanja koja se odnose na izvršavanje službenih dužnosti članova i osoblja u europskim institucijama i tijelima što bi moglo dovesti do disciplinskih ili kaznenih postupaka, podržava institucije EU-a, posebice Europsku komisiju, u razvoju i provedbi zakonodavstva i politike borbe protiv prijevara. |
| Izdatak (trošak) | Izdatak je trošak koji je plaćen iz sredstava Korisnika ili Prijavitelja. |
| Izjava o imenovanju voditelja operacije | Izjava o imenovanju voditelja operacije je izjava u kojoj Prijavitelj imenuje odgovornu operativnu osobu za prijavu i provedbu operacije. |
| Klizište | Dio terena gdje je proces klizanja aktivan ili je bio aktivan u prošlosti. Aktivno je ono klizište na kojem su u trenutku zapažanja vidljivi pomaci masa. Na umirenom klizištu došlo je do smirivanja pokreta klizne mase. Pri klizanju nastaje slom materijala na kliznoj plohi, koja u homogenom tlu može biti kružna, a često je predodređena geološkom građom. |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih financijskih sredstava. Izravno je odgovoran za početak, upravljanje, provedbu i rezultate operacije.  |
| Nabava | Nabava radova, robe i/ili usluga za potrebe operacije koja je predmet Ugovora, a provodi se u skladu s odredbama Zakona o javnoj nabavi ili po Pravilima o provedbi postupaka nabava za neobveznike Zakona o javnoj nabavi (NOJN), koja su, ako je primjenjivo, sastavni dio Ugovora. |
| Nacionalno koordinacijsko tijelo (NKT) | Tijelo iz Odluke o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području Grada Zagreba, Krapinsko-zagorske županije i Zagrebačke županije, te o imenovanju i određivanju zaduženja nacionalnog koordinacijskog tijela, tijela odgovornih za provedbu financijskog doprinosa i neovisnog revizorskog tijela (Narodne novine, br. 125/20, u daljnjem tekstu: Odluka VRH). |
| Nepredvidiva okolnost | Objektivna okolnost koja se nije mogla predvidjeti i otkloniti, a nastala je prije isteka roka za ispunjenje obveze, pri čemu je za jednu Ugovornu stranu ispunjenje obveze postalo pretjerano otežano, odnosno okolnost koja ima učinak na ispunjenje obveze. Nepredvidiva okolnost koja je izvan kontrole dotičnog subjekta, čije se posljedice nisu mogle izbjeći i otkloniti, te se radi o objektivnoj nemogućnosti ispunjenja obveze predstavlja višu silu. |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Operacija | Operacija znači projekt, ugovor, akciju ili grupu projekata koje za financiranje odabire TOPFD, koja se smatra prihvatljivom za doprinos iz FSEU. |
| Otvoreni poziv na dostavu projektnih prijedloga | Otvoreni postupak na dostavu projektnih prijedloga je vrsta postupka dodjele bespovratnih financijskih sredstava u koje se poziv na dostavu projektnih prijedloga pokreće javno, ciljajući na što veći broj potencijalnih prijavitelja. |
| Pismeno/podnesak | Pisani oblik komunikacije između strana Ugovora u koji su uključeni primjerice zahtjevi, prijedlozi, ispunjeni obrasci, prijave, molbe, pritužbe, obavijesti. |
| Prijavitelj | Osoba koja podnosi projektni prijedlog. |
| Prijevara | Pojam koji se koristi za opisivanje spektra ponašanja u svrhu ostvarivanja osobne koristi, koristi za povezanu osobu ili treću stranu ili prouzročenja gubitka za trećega. Prijevara nema samo potencijalni štetni financijski učinak, već može naštetiti i ugledu tijela sustava upravljanja i kontrole (SUK) koja su odgovorna za upravljanje sredstvima na učinkovit način. Pod terminom „prijevara“ (eng. Fraud) ne podrazumijevaju se samo postupanja koja imaju elemente kaznenog djela Prijevare i kaznenog djela Prijevare u gospodarskom poslovanju u skladu s nacionalnim pravilima kaznenog prava, već se može raditi o takvu postupanju ili propuštanju postupanja koje ima elemente bilo kojeg drugog kaznenog djela, u skladu s tim pravilima. U pogledu troškova/izdataka (zaštite financijskih interesa EU) predstavlja i svako namjerno postupanje ili propuštanje postupanja koje je povezano s uporabom ili prezentiranjem netočnih, nepotpunih ili lažnih izjava, koje za posljedicu ima pronevjeru ili protuzakonito zadržavanje sredstava općeg proračuna Unije ili proračuna kojim upravlja ili kojim se upravlja u ime Unije, neotkrivanje informacija (ako navedeno dovodi do povrede specifičnih obveza), s prethodno navedenim učinkom te zloupotreba sredstava (u svrhe drugačije od onih za koju su prvotno navedena sredstva i dodijeljena). |
| Razdoblje izvršenja ugovora | Razdoblje od stupanja Ugovora na snagu do izvršenja svih prava i obveza sukladno Ugovoru. |
| Razdoblje prihvatljivosti troškova | Razdoblje definirano u Ugovoru u skladu s Uredbom Vijeća (EZ) br. 2012/2002 i njenim izmjenama kako je navedeno u točki 1.1. ovih Uputa te referentnim pozivom na dodjelu bespovratnih financijskih sredstava. |
| Razdoblje provedbe operacije | Razdoblje koje započinje početkom obavljanja aktivnosti operacije te istječe završetkom obavljanja predmetnih aktivnosti u kojem trošak mora nastati kako bi bio prihvatljiv za financiranje sukladno Ugovoru. Definira se u Ugovoru. |
| Rokovi | Rokovi su vremenska razdoblja koja se računaju na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj otkad treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. |
| Sukob interesa | Situacija u kojoj su privatni interesi osoba u suprotnosti s javnim interesom ili kad privatni interes utječe ili može utjecati na nepristranost, zbog čega nastaje situacija u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Smatra se da sukob interesa postoji ako nepristrano i objektivno postupanje, obavljanje funkcija i izvršavanje zadataka može biti ili jest narušeno zbog odnosa srodstva, bliskog osobnog odnosa, gospodarskog ili drugog poslovnog odnosa, zatim zbog političkog ili drugog uvjerenja, te drugog utvrđenog zajedničkog interesa. Sukob interesa razmatra se i u kontekstu članka 61. Financijske uredbe. Sukob interesa za neobveznike Zakona o javnoj nabavi utvrđen je u Pravilima o provedbi postupaka nabava za neobveznike Zakona o javnoj nabavi, koja su (kada je primjenjivo) sastavni dio Ugovora. |
| Sustav upravljanja i kontrole za FSEU (SUK za FESU) | Tijela iz Odluke VRH |
| Teški profesionalni propust | Pogrešna postupanja koja utječu na profesionalni kredibilitet, a koja su utvrdila nadzorna tijela ili su posljedica neurednog izvršenja ugovornih obveza. |
| Teško kršenje ugovora | Kršenje ugovora koje je u toj mjeri teško da je u odnosu na njega zatražen povrat cjelokupnog iznosa dodijeljenih sredstava. |
| Tijelo odgovorno za provedbu financijskog doprinosa (TOPFD) | Tijelo iz Odluke VRH |
| Trošak | Troškovi su u novcu izražene količine resursa, upotrijebljene u svrhu jednog ili više ciljeva operacije. |
| Ugovor o dodjeli bespovratnih financijskih sredstava (Ugovor) | Ugovor o dodjeli bespovratnih financijskih sredstava je ugovor između Korisnika i TOPFD, kojim se utvrđuje najviši iznos bespovratnih sredstava dodijeljen za provedbu operacije iz sredstava EU i sredstava iz državnog proračuna te drugi financijski i provedbeni uvjeti operacije. |
| Ugovorne strane | Korisnik i TOPFD |

1. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih financijskih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih financijskih sredstava iz bilo kojeg fonda EU. [↑](#footnote-ref-2)